Նրա խոսքով` Հայաստանի սահմաններից դուրս գտնվող որևէ պաշտոնատար անձ կարող է կարծիք հայտնել, բայց մենք ունենք օրենսդրություն, որը փոփոխելու որևէ հիմք չկա: Նախարարը նշեց, որ քաղաքացիները չպետք է մոռանան, որ Հայաստանն անկախ, ինքնիշխան երկիր է, որևէ օտար լեզվին կարգավիճակ տալու խնդիր չկա, բայց կա օտար լեզուների ուսումնասիրությունն ավելի լավ մակարդակի վրա դնելու խնդիր: Եվ քանի որ Հայաստանը ոչ միայն ԵՏՄ անդամ է, որտեղ միջհաղորդակցության շփման լեզուն ռուսերենն է, այլև Հայաստանը նաև Ռուսաստանի հետ ունի ռազմատեխնիկական համագործակցություն, ուստի, դրանով պայմանավորված, մեծանում է Հայաստանում ռուսերենի իմացության պահանջարկը: